Kosketus 2020-luvun suomalaisessa lasten kuvakirjallisuudessa
Tavoitteet. Tutkimuksen tarkoitus on selvittää, millä tavoin ja missä tilanteissa kosketus esitetään lasten kuvakirjallisuudessa. Lastenkirjallisuus on kirjallisuuden alalaji, jonka voidaan yksinkertaisesti sanoa kuvaavan lapsille suunnattua kirjallisuutta, jolla on sille tyypillinen muoto sekä kasvatuksellinen pyrkimys. Käytämme kosketuksen määrittelyyn Keräsen ja kumppanien (2017) sekä Wirzén ja Cekaiten (2025) kosketuksen muotoja. Määrittelemme kosketuksen kahden ihmisen tai hahmon väliseksi fyysiseksi koskettamiseksi. Tavoitteenamme on herättää keskustelua siitä, millaisen kuvan suomalainen lastenkirjallisuus antaa lapsille kosketuksesta. Menetelmät. Tutkimus oli luonteeltaan laadullinen sisällönanalyysi. Tutkimusaineistoksi valikoitui kolme suomalaista vuosina 2020–2025 julkaistuistuja lasten kuvakirjoja, jotka nousivat lainatuimpien tai myydyimpien lastenkirjojen listauksiin. Tutkimuksessa analysoimme valittujen lasten kuvakirjojen kuvia ja tekstejä. Tulokset ja johtopäätökset. Tutkimuksen sisällönanalyysin perusteella kosketus kuvattiin kirjoissa sensitiivisenä. Kategorisoimme kirjoissa löytyvät kosketuksen muodot hellyydenosoituksiin, kädellä koskettamiseen, siirtämiseen, leikilliseen kosketukseen, kosketukseen vieretysten sekä välilliseen kosketukseen. Näistä eniten kirjoissa näyttäytyi hellyydenosoituksina, joiden tulkitsimme usein olevan Keräsen ja kumppanien (2017) kosketuksen muodoista välittävää kosketusta. Vaikka tutkimuksemme ole yleistettävissä kuvaamaan kaikkea suomalaista lastenkirjallisuutta, voimme ajatella sen kuvaavan suomalaista kosketuskulttuuria.
lastenkirjallisuus, kosketus, varhaiskasvatus
Networked Digital Library of Theses and Dissertations